Αύξηση του ανωτάτου όριου του παρεχομένου από τον κλάδο Πρόνοιας του Ταμείου Επικουρικής Ασφάλισης Εκπροσώπων και Υπαλλήλων Εργατικών Επαγγελματικών Οργανώσεων εφάπαξ βοηθήματος στους υπαλλήλους του Το ανώτατο όριο του καταβαλλομένου εφάπαξ βοηθήματος από τον κλάδο Πρόνοιας του Ταμείου Επικουρικής Ασφάλισης Εκπροσώπων και Υπαλλήλων Εργατικών και Επαγγελματικών Οργανώσεων στους υπαλλήλους του, δεν δύναται να υπερβαίνει για το έτος 1991 το ποσό του ενός εκατομμυρίου εξακοσίων ογδόντα χιλιάδων (1.680.000) δραχμών και από 1.1.1992 το ποσό του ενός εκατομμυρίου οκτακοσίων εβδομήντα χιλιάδων (1.870.000) δραχμών. Από τις διατάξεις του δ/τος αυτού, προκαλείται δαπάνη σε βάρος του προϋπολογισμού του Κλάδου Πρόνοιας του Ταμείου Επικουρικής Ασφάλισης Εκπροσώπων και Υπαλλήλων Εργατικών Επαγγελματικών Οργανώσεων (ΤΕΑΕΥΕΕΟ) για το 1991 μηδέν, για το 1992 2.187.008 δρχ περίπου, για το 1993 καμία επιβάρυνση και το 1994 δρχ. 940.000. Για την ανωτέρω δαπάνη έχει εγγραφεί πίστωση στον προϋπολογισμό του Κλάδου Πρόνοιας του Ταμείου, ύψους 160.000.000 δρχ. με τα στοιχεία Κ.Α. 631. Η ισχύς του παρόντος αρχίζει δώδεκα μήνες πριν από το μήνα δημοσίευσής του στην Εφημερίδα της Κυβερνήσεως. Στον Υπουργό Υγείας, Πρόνοιας και Κοινωνικών Ασφαλίσεων, αναθέτουμε τη δημοσίευση και εκτέλεση του παρόντος διατάγματος.